Sidste år flygtede 14,7 millioner mennesker på grund af klimaforandringer. For eksempel tørke, oversvømmelser, orkaner eller andre naturkatastrofer.

Det betyder, at næsten dobbelt så mange mennesker flygtede fra klimaforandringer som fra krige og konflikter.

Det skriver organisationen Care Danmark i en rapport, som i dag bliver fremlagt på klimatopmødet COP22 i Marokko.

2016 er det varmeste år indtil nu

Verdens Meteorologiske Organisation (WMO) mener, at år 2016 med stor sandsynlighed bliver det varmeste år, vi nogensinde har haft på jorden.

Så hvis ikke verdens lande gør mere for at stoppe klimaforandringerne, vil flere end 40 millioner mennesker hvert år blive nødt til at forlade deres hjem på grund af ekstremt vejr, vurderer Care Danmark.

Klima-flygtninge har ikke ret til asyl

Mennesker har dog ikke ret til asyl, hvis de flygter til Europa på grund af klimaforandringer i deres hjemland.

De er nemlig ikke personligt forfulgte.